JohanHeinsen/ENO huggingface dataset:
Ribe Stifts Adresseaviser, 1843-11-17
J et Brev fra Nordslesvig, som er optaget i Fædrelandet, indeholdes en Opfordring til Jurister fra Danmark om at etablere sig som Advocater i Hertugdommet Slesvig, hvortil da naturligviis hører, som ufravigelig Betingelse, at de maatte underkaste sig juridisk Examen i Kiel. Forslaget er godt nok, men at studere i Kiel vilde, især under saadanne Omstændigheder, vist blive forbunden med mange og store Ubehageligheder, der udentvivl ville afskrække de Fleste. Kunde derimod den Jdee, at oprette en Lærerplads ved Kjøbenhavns Universitet for den slesvigske Ret, blive realiseret, da vilde Meget være vundet; men det lader desværre til, at man efter gammel dansk Skik allerede igjen har opgivet J den inden den endnu rigtig var undfangen. Man har ladet sig forbloffe. Tilvisse er der store Hindringer for Sagens Udførelse, fra de slesvigske Stænders og det slesvig-holsteen lauenborgske Cancellies Side kan næppe noget Samtykke ventes; men alligevel lade disse Hindringer sig vel overvinde, naar man blot vil følge Slesvig=Holstenernes Exempel og ikke opgive en Sag, om der end er nok saa liden Udsigt til at sætte den igjennem. Om Oprettelsen af Lærerpladsen behøver man ikke at spørge nogen af disse Autoriteter, og naar danske juridiske Studenter, kunne godtgjøre at være fortrolige med den slesvigske Ret og det tydske Sprog, maae de, ifølge Jndfødsretten, være berettigede til Ansættelse i Hertugdom met, hvilket da ogsaa har Analogien for sig med Hensyn til theologiske Candidater, hvoraf ikke faa Danske ere ansatte som Præster i Hertugdommet, udenfor Tørninglehn, Als og Ærø. (O. T. A.)Et stort Antal Beboere i Herskabet Breitenburg, (paa hvis Terrain det andet Dragonregiment har sin Exerceerplads anviist) har, med Hs. Excell., Statsminister Grev Rantzaus Samtykke, til den i Jtzehoe sammentraadte Undersøgelses-Kommission indgivet et Bønskrift angaaende Dragonernes Behandling. Hs. Excellence skal have yttret for Petitionairerne: at han paa lignende Maade havde gjort Jndberetning til Hs. Maj. Kongen og erholdt det Svar, at alle grundede Besværinger skulde blive afhjulpne. (Rendsb. Ugebl.)
Ribe Stifts Adresseaviser, 1843-11-17
Det vil sikkert glæde Mange at erfare, at Hr. Pastor Grundtvig, der saa genialt har opfattet den nordiske og græske Mythologie, efter særlig Opfordring fra en talrig Kreds af Videnskabsmænd, agter at gjennemgaae de nordiske og græske Myther. Adgangskort til disse Forelæsninger, som indtil videre holdes paa Borchs Collegium, Mandag, Onsdag og Fredag i Aftentimen fra 67, og tage deres Begyndelse førstkommende Mandag, erholdes hos Hr. Universitetsboghandler Reitzel. (B. T.)
Ribe Stifts Adresseaviser, 1843-11-17
Torsdagen den 2 ds., lidt efter Solens Nedgang, ankom Lootsen Christopher Spenner, der har sin Bopæl paa Masnede, til Vordingborg Færgegaard, hvor han bragte i Erfaring, at en Baad med 3 Mand fra Falster, som samme Dag var anløbet Broen, igjen for faa Minutter siden var afgaaet for at naae Falster. Veirets Beskaffenhed nævnte Aften, og de Efterretninger, som Lootsen strax søgte at erholde om berørte Baad og dens Besætning, lod formode, at de 3 Mennesker maatte være i Livsfare; de havde næmlig hverken Compas eller Lys, og vare aldeles usøkyndige. Dette var nok for den behjærtede Loots til strax igjen at forlade Færgebroen for at komme de i Fare stædte Mennesker til Hjælp. Han søgte derfor tilsomt til sin Ø, hvor han tændte en Lanterne paa Masneds Hoved, ved Hjælp af hvilken det ogsaa lykkedes Baadens Besætning, der allerede var ude af den rette Cours, at naae bemeldte Ø. Jkkun de 2de Mænd vare imidlertid komne iland, hvorimod den 3die og ældste, en Huusmand af Nørre Vedby, var forbleven i Baaden for at fastgiøre denne. Med Utaalmodighed og stigende Frygt for, at Huusmanden, et skulde være istand til at klare sig fra Baaden, oppebiede Lootsen Tid efter anden hans Ankomst, men fattede derpaa hurtig den Beslutning at søge at komme paa Spor efter Baaden og den Borteblevne, og efterat han saaledes i nogen Tid havde undersøgt Strandkanten, hørte han fra Øens Vestkyst gjentagne Raab om Hjælp. Efterat han havde opdaget Bag den, tog han intet Øieblik i Betænkning at ile udtil den, i Haab om at redde den gamle Mand, til hvem Baaden var overladt, og var ogsaa saa heldig, efter at have vadet og svømmet 50 Favne fra Land, at naae Baaden, uden paa hvilken han fandt Manden hængende i sine Arme og næsten afkræftet. Lootsen bragte nu saavel den Bjærgede som Baaden til Land, har derefter den af Kulde og Anstrængelse afkræftede gamle Mand til nærmeste Bolig, hvor han ved en menneskekjærlig Omhu og Pleie allerede paafølgende Dag befandt sig saa vel, at han kunde begive sig til sit Hjemsted. (B. T.)
Ribe Stifts Adresseaviser, 1843-11-17
Jfølge modtagen Underretning har Fyrret paa Hanstedholm nu været tændt til Prøve og viist sig tilfredsstillende. Hvormeget denne Fyrtaarnsbygning nu i det Hele har kostet Statskassen, kunde være interessant at erfare. (Aalb. A.)
Ribe Stifts Adresseaviser, 1843-11-17
Fra Fredericia skrives: J Kontinuation af Festlighederne her i Staden den 28de og 29de October sidste leden, læses i flere Provindsialblade, at et Fakkeltog af Garnisonens Underofficerer blev afbrudt derved, at Generalmarschen kort for sloges til Udrykning. Dette tillader man sig at berigtige derhen, at bemeldte Fakkeltog samme Aften under det skjønneste Veir, med den meget smukke Brigademusik i Spidsen, udgik fra Exerceerhuuspladsen Kl. 10, og tog Veien gjennem flere Hovedgader til Frederiksforeningen, hvor der vexledes med Sange og Hurraraab, hvilket Alt af Hs. K. H. Kronprindsen optoges ligesaa naadigt og huldrigt, som det af Korpset var velmeent. (Veile A.)
Ribe Stifts Adresseaviser, 1843-11-17
Udnævnelser. Vagtmester i Garden til Hest, A. J. Marcussen, er beskikket til Posterpediteur i Garding, og Commandeersergeant i 3die Liniebataillon, P. A. Hjort, til Consumtionsbetjent i Hillerød. (B. B.)
Ribe Stifts Adresseaviser, 1843-11-17
Døde. J Kjøbenhavn: Else K. Poulsen født Graae, 69 Aar; L. Andersens Søn, Niels C. Olivarius, 9 Mud.;M. B. Lendholm, 60 Aar. J Sæby. Mad. C. F. Pagh, Trykt i Ribe hos Chr. sal. Hyphoff. 85 Aar. J Aalborg: Jacob J. Tryde, 39 Aar. J Nibe. Jnger C. Schibbye født Haubroe, 68 Aar.
Ribe Stifts Adresseaviser, 1843-11-17
Kjøbenhavns Børs-Kours d. 14. Novbr.: - Species 200. Bank-Diskonto 4 pCt. Nationalbankaktier 112 1/2 a 113 Rbd. Sølv.
Ribe Stifts Adresseaviser, 1843-11-17
Ribe. J Domkirken er nu den øverste Deel af Høikirke=Hvælvingerne, hvis Grader ere fremhævede ved en Sandsteensfarve, og Søilerne færdig paa nogen Kalkning nær. Stilladset, hvilket hidtil har forhindret Beskueren i at lagttage den hele herlige Virkning af Orgelets Borttagelse, er nedbrudt, og først nu seer man Bygningen i dens hele Storhed. J Kirkens Skib er Gulvet Tid efter anden forhøiet, saaledes at de skjønne Sokler af Pillerne vare blevne aldeles usynlige. Gulvet vil nu blive fordybet saameget, at Soklerne kunne komme frem. Altret er nu ogsaa nedbrudt, saa at vi kunne haabe et nyt, Kirken mere værdigt, vil komme i Stedet.
Ribe Stifts Adresseaviser, 1843-11-17
Bekjendtgjørelser. Hos Bager Aagaard er d. 7. Novbr. glemt en Pibe, som Eieren kan erholde mod at betale denne
Ribe Stifts Adresseaviser, 1843-11-17
Bekjendtgjørelse. Uldent Strikkegarn, eenfarvet og meleret, faaes hos S. sal. Buch.
Ribe Stifts Adresseaviser, 1843-11-17
En lille bruun Grævlinghund er Markedsdagen d. 14. Novbr. bortkommet fra sin Eier. Hvo, der kan give Oplysning om den, behager at mælde det paa Adressekontoiret.
Ribe Stifts Adresseaviser, 1843-11-17
En sort Hund med hvidt Bryst af Støver racen, der lyder Navnet Pikas, er for 3 Uger siden bortløben; den bedes afleveret til mig mod en passende Douceur. Reisby, d. 14. Nov. 1843. Hans Skrystrup. Underhaanden agter Chr. P. Gram af Ballum at sælge sin i Fans Havn beliggende Ewert, "Caroline, kaldet, drægtig 4 Commerce=Læster. Lysthavende behage at henvende sig til Søren H. Farrop, paa Fane. Ballum, d. 14. Nov. 1843. Chr. P. Gram.
Ribe Stifts Adresseaviser, 1843-11-17
En mørkrød Studkalv, et Aar gammel, med et Snit i begge Ører er bortkommet fra min Mark. Hvor, der kan give Oplysning om bemeldte Kalv, vilde behage at henvende sig til H. Hans Skotte i Vilsle.
Ribe Stifts Adresseaviser, 1843-11-17
Efter Jngenieurcapitain v. Nickolins Reqvisition, bliver Onsdagen den 29de dennes, Formiddag Kl. 11, afholdt offentlig Licitation i Øllufvad Kroe, ved Varde, over Jord arbeide, Chaussering og Steenkistearbeide paa 5336 Favne af Hovedlandeveien mellem Sneumbroe og Varde, samt over de nødvendige Materialier til Vedligeholdelse af de færdige Chausseestrækninger i Ribe Amt. Lysthavende indbydes. Skads Herreds-Contoir i Varde, den 13de Novbr. 1843. Thorup, const.
Ribe Stifts Adresseaviser, 1843-11-20
Nibe Stifts-Avis og Avertissements-Tidende. Udgivet af Chr. sal. Hyphoff, redigeret af E. Hyphoff. Mandagen den 20. November.
Ribe Stifts Adresseaviser, 1843-11-20
Udenlandske Efterretninger. Spanien. D. 6. Nobr. har i Madrid fundet en Mordforsøg Sted mod General Narvaez. Syv Skud bleve affyrede efter Vognen, hvori han kjørte til Theatret, og alle syv i en og samme Gade fra forskjellige Punkter. De tre sidste Skud dræbte Narvaez's Adjutant og saarede en Person, der sad hos ham. Generalen kom selv uskadt derfra. Morderen er man endnu ikke kommen paa Spor efter.
Ribe Stifts Adresseaviser, 1843-11-20
Madrid var forresten rolig. – D. 3. Novbr. er General Prim bleven enig med Amettler om at Gerona skulde kapitulere paa samme Betingelser som Saragossa. D. 9. er Prim rykket ind i Staden, Jnsurgenterne 2500 ere rykkede ind i Fortet Figueras. – D. L. Novbr. har Kongressen i Madrid definitivt konstitueret sig. Hr. Olozaga er udnævnt til Præsident.
Ribe Stifts Adresseaviser, 1843-11-20
Grækenland. Hovedgrunden til Kolokotronis Bortfjernelse synes at være den Jndflydelse han besad i Provindsen Karytena, hvilken man frygtede ved Valgene. Desuagtet er hans Broder Konstantin Kolokotroni valgt til Deputeret for den nævnte Provinds. Det hedder fra Athen, at de Maadeholdne af alle Partier vinde stedse fastere Grund. Som Hovedmænd for disse nævnes Maurokordato.
Ribe Stifts Adresseaviser, 1843-11-20
Tyrkiet. Den franske Minister har tilstillet Porten en Note hvori den franske Regering udtaler sin Misbilligelse af den sidst omtalte Henrettelse af Armenieren Ovaghem. Tidligere havde den engelske og den østerrigske Gesandt indgivet en lignende Note. Porten har nu tilstillet den franske Gesandt Svar, hvori den fremstiller de Grunde, der havde tvunget den til at handle saaledes i dette Tilfælde, men tilføjer, at dette er et indre Anliggende, hvori Portens Selvstændighed og Uafhængighed ikke kan tillade nogen fremmed Magt at blande sig. Mundtlig lod Porten imidlertid Ministeren underrette om, at ad den diplomatiske Vei maatte den give et saadant Svar, men tillige give den Forsikkring, at lignende Executioner ikke vilde finde Sted i Fremtiden. En lignende mundtlig Forsikkring har Porten ogsaa givet de øvrige Magters Gesandter.
Ribe Stifts Adresseaviser, 1843-11-20
Blandinger. Det ondskabsfulde Rygte, der har været udspredt om Digteren Halm (Munch Bellinghausen), at ikke han, men Munken Enk skulde være Forfatter til de af ham udgivne Skuespil (hvoriblandt Ørkenens Søn, der har gjort saa stor Lykke, har nu viist sig at være aldeles ugrundet. Halm har næmlig offentlig fremlagt flere Breve fra Enk, hvori findes de meest igjendrivelige Vidnesbyrd om, at Halm og og ingen anden er Forfatteren til de under dette seudonyme Navn udgivne Skuespil; men at han vel har raadført sig med Enk om Samme.
Ribe Stifts Adresseaviser, 1843-11-20
Den chinesiske Kommissær Kening, der i HongKong paa Keiserens Vegne undertegnede Fredstraktaten med Englænderne, havde i sit Følge ogsaa et Musikkorps, der i Sandhed frembragte en afskyelig Musik, med Musikkorpset fulgte en Taktmester, der saasnart en af Spillemændene, hvad ofte skeete, angav en falsk Tone, bibragte den Skyldige et vældigt Slag paa Hovedet med en Bambusstok, ifølge hvilken Revselse flere af Musikerne bleve liggende paa Veien.
Ribe Stifts Adresseaviser, 1843-11-20
De sidste Hindringer med Hensyn til DaguerrotypBilleders Fixering paa chemisk tilberedt Papir istedet for paa Metalplader, skal nu være overvunden, og Hertugen af Bassano og den würtembergske Konsul Salm i Paris allerede have taget Patent paa denne Opfindelse. De Franskes Konge siger man, vil paa denne priisbillige Maade lade hele Museet i Versailles kopiere og saaledes gjøre det almindelig tilgængeligt.
Ribe Stifts Adresseaviser, 1843-11-20
J den sidste spanske Borgerkrig fægtede en Præst meget tappert i Carlisternes Rækker. Skjult bag en fremspringende Muur, nedlagde han engang elleve Fjender med sin Bøsse. Men hver Gang gjorde den krigerske Præst, inden han fyrede, Korsets Tegn i Luften med sit Gevær, udtalte Velsignelsen over den Christiner, for hvem Kuglen var bestemt, og saa trykte han løs. Fienderne havde en ubeskrivelig Rædsel for denne samvittighedsfulde Sjælesørger.
Ribe Stifts Adresseaviser, 1843-11-20
Jndenlandske Efterretninger. Hof= og Stadsretten har afviist en for Vedkommende høist vigtig Sag, som Abraham Biels Arvinger have anlagt imod Justitiarius i Høiesteret, Lowzow, Grev Brockenhuus-Schack og Kammerjunker, Lowzow; Sagen dreier sig om det Spørgsmaal: om Godset Mohrhoff i det Eiderstedtske er erhvervet ved Hævd. (Hp. A.)
Ribe Stifts Adresseaviser, 1843-11-20
Apotheker Schmidt, forhen Eier af det Mac-Evoiske Palais, har underhaanden kjøbt afdøde Geheimestatsminister Møstings Gaard i Amaliegaden for 30,200 Rbd., hvori Bankhæftelsen (2200 Rbd.) er indbefattet. Gaarden er i Brandkassen assureret for 37,000 Rbd. (B. T.) Den smukke Jdee, ved frivillige Bidrag at faae de Bissenske Statuer i Universitetets Vestibulle udførte i Marmor, finder allerede ved den foreløbige Opfordring til Subscription megen Sympathi, og man tør sikkert haabe, at Planen vil lade sig realisere. (B. T.)
Ribe Stifts Adresseaviser, 1843-11-20
Fra Kbhvn, mældes af 11. ds. i Aarhuus Avis"Prindsen af Hessens russiske Kjøretøier ere nu blevne forøgede med en rigtig russisk Droschke, indrettet saaledes, at man, med Undtagelse af Kudsken, sidder paatværs. Over Hestens Hoved er anbragt en Bøile, hvori hænger en Klokke. Den farer afsted i en brusende Fart."
Ribe Stifts Adresseaviser, 1843-11-20
Af H. C. Andersens Eventyr, der danne en saa smuk lille eiendommelig Green af vor æsthetiske Literatur, er en ny Samling udkommen, indeholdende fire Eventyr, Engelen, Nattergalen, Kjærestefolkene og den grimme Ælling. Ligesom disse fremtræde i et noget større Format end de tidligere, saaledes synes ogsaa de Børn, til hvilke Digteren denne Gang henvender sig, hist og her at være blevne lidt ældre end de, til hvem han før talte, men iøvrigt vil man gjensinde den samme lunefulde Phantasie og den samme naive Tone, som i de tidligere. De ville derfor sikkert skaffe sig en ligesaa udbredt Læsekreds som de allerede kjendte. (Aalb. A.)
Ribe Stifts Adresseaviser, 1843-11-20
Ved den d. 16. ds i Kbhvn. afholdte Licitation over 13,000 Tdr. Havre til Militair-Etaten bleve disse tilslaaede de mindst Bydende til 14 Mk. 4 s. a 16 Mk. 6 s. pr. Td.; det laveste Bud paa 102,000 Lpd. Høe var 14 1/2 a 19 Rbs., og paa 113,000 Lpd. Halm 8 a 10 1/2 Rbs. pr. Lpd. Samtlige Bud bleve approberede. Prisen er saaledes meget lavere end forrige Aar, da man betalte for Havre 17 Mk. 4 s. a 20 Mk. pr. Td., 25 a 26 Rbs. for Høe og Halm pr. Lpd. (B. T.) Titlen paa Skriftet, der nyligen er forbudt at udsælges af Boghandlerne i Kbhvn., var, ifølge Kbhp., urigtigen angiven. Skriftet hedder næmlig: "Die Orientalische, das ist die russische Frage". At Jndholdet er meget interessant - siger Kbhp. - sees allerede af de Uddrag, som flere tydske Tidender, hvoriblandt ogsaa "Wandsbecker Jntelligenzblatt", deraf meddele; men hvor besynderligt det end kunde synes, at et saadant Skrift, der ikke indeholder det ringeste Fornærmelige mod Danmark eller det danske Kongehuus, bliver forbudt hos os, saa kan det dog ingenlunde længere være overraskende for os, der af egen Erfaring have lært, at for hvad der under tydsk Censur uhindret har kunnet siges om hiin store europæisk asiatiske Colos, ere vi af den kjøbenhavnske Hof- og Stadsret blevne idømte Mulkt og Censur. Hvorfor skulde da ikke ogsaa det kjøbenhavnske Politi, formodentlig efter Opfordring fra nærmest Vedkommende, anvende sin Magtfuldkommenhed til her at undertrykke et Skrift om Rusland, der uhindret har kunnet udkomme i Tydskland og giengives af holstenske Tidender. Under stedsevarende Angivelser, Forhør, Domme og Exkutioner udbreder Baptisternes Antal sig mere og mere. For Tiden er blandt Andre Politimesteren, i Kjøbenhavns Amts søndre Birk, Justitsraad Frederichsen, beskjeftiget med at holde Forhør over en Deel Personer i Jshøi, vi have hørt 17 i Tallet, som ved deres Bekjendtskab til een af Baptisterne i Kbhvn. have antaget de baptistiske Troessætninger. (Khp.)¬
Ribe Stifts Adresseaviser, 1843-11-20
Fra Odense skrives under 16. ds. Det er noksom bekiendt, at Hs. Kgl. H. Kronprindsessen i Stilhed, gjør meget Godt imod fattige Familier her i Byen og at hun navnligen betaler Skolepenge for flere uformuende Forældres Børn; dog indskrænket hendes Godgiørenhed sig ikke alene her til Staden. Saaledes er fornylig et fattigt blindtfødt ungt Menneske fra Svendborgkanten paa en for ham høist uventet Maade bleven udrevet af en sørgelig Existents og seer nu i Aanden en lysere Fremtid imøde. Denne 22aarige unge Mand ved Navn Peter Jørgensen har fra Barn af røbet Talent for Musiken og har nu paa Hs. Kgl. Høiheds Bekostning i et Par Maaneder, været i Huset hos Hr. Organist Foersom junior og har under dennes Veiledning lært at spille Orgel, saa at han allerede i to Søndage har kunne spille i Frue Kirke. J Søndags var det unge Menneske paa Slottet, hvor han for Hs. Kgl. Høihed ved Claveret foredrog et af ham selv forfattet Digt til en af ham selv componeret Melodie. (Hp. A.)
Ribe Stifts Adresseaviser, 1843-11-20
Fra Odense meldes: "Den nyligen udnævnte Postinspecteur, Hr. Overkrigscommissair Høegh Guldberg, opholder sig i denne Tid heri Fyen, forat lede Forhører over adskillige Postilloner, der have begaaet betydelige Postdefrandationer, og har en af disse Postilloner i den Anledning været arresteret. Da man maa finde det i sin Orden, at slige Defraudationer, der skade den kongelige Kasse, behandles med Strenghed, og da det netop skal høre til Post inspecteurens Function, nu at efterstræbe sligt Uvæsen, vilde det tillige være ønskeligt, at Alle vilde afholde sig fra at bebyrde Postilloner med Commissioner af Breve og Pakker, for ikke at bringe disse Mennesker, for en ringe Fordeel, i megen Ulempe. Vi ville derhos haabe, at den kongelige Generalpostdirection ret snart vil nedsætte den ofte omtalte høie Brevporto, som det sikkreste Middel til at standse de fleste Bedragerier i den Retning." (O. T. A.) Huusmand Hans Rasmussen Gramboe i Tamme rup, Odense Herred, blev for nylig dømt ved Høiesteret til 7 Aars Fæstningsarbeide for at have stiaalet 1 Fjerding Smør, vurderet til 10 Rbd., og endeel Flesk, vurderet til 1 Rbd. 14 s. Hans Defenfor ansøgte Kongen om Straffens Formildelse, da Tyveriet, var foranlediget af beviislig Nød, men Høiesterets dommen er bleven stadfæstet, dog er der under visse Betingelser givet Haab om Benaadning. (Onv.) Den besværligste og ubehageligste Tjeneste, Garnisonssoldaterne i Rendsborg have at udføre, er unægtelig den at passe paa Slaverne, naar de arbeidepaa Fæstningsværkerne. Med skarpladt Gevær maae de bestandig bevogte dem, og søger en Slave at undløbe, er det Vagtens Pligt at skyde ham ned. Forleden undveeg alligevel een af Slaverne fra sit Arbeide, uden at Soldaten, der var sat til at passe paa ham, gjorde Brug af sit Skydevaaben. Da man spurgte ham, hvorfor han ikke havde gjort det, gav han det lakonisk humane Svar: "Jeg vil hellere selv lide Straf, end dræbe et Menneske." – En Soldat af den 16de Liniebataillon, der havde gjort sig skyldig i en grov Exces og voldelig Mishandling af en Trykt i Ribe hos Chr. sal. Hyphoff. Skjænkevært i Leiren ved Lüneborg, er af en desaarsag i Rendsborg nedsat Krigsret bleven dømt til 2 G. 50 Rottingslag og 30 Dages Fængsel paa Vand og Brød. (Jtzeh. Ugebl.)
Ribe Stifts Adresseaviser, 1843-11-20
Aarsagen til at Præsten Schou i Visby er befordret til Branddirektør skal nærmest have været, at Schou fandt, at hans præstelige Virksomhed ikke stemmede med hans Overbeviisning, en Bevæggrund, som man ikke kan andet end agte. (Duvk.) Udnævnelser. Under 12 de, har Hs. Maj. allern. beskikket Sognepræst for Skagens Menighed i Aalborg Stift, L. Feilberg, til Sognepræst for Huusby og Sønder=Nissum Menigheder i Ribe Stift, og personel Capellan for Hellevad, Hellum og Ørum Menigheder i Aalborg Stift, D. P. Schaumburg, til Sognepræst og Skolelærer paa Hirtsholmen i samme Stift. (B. T.)
Ribe Stifts Adresseaviser, 1843-11-20
Kjøbenhavns Børs=Kours d. 17. Novbr.: Species 200. Bank-Diskonto 4 pCt. Nationalbankaktier 112 1/2 a 113 Rbd. Sølv.
Ribe Stifts Adresseaviser, 1843-11-20
Ved Tallotteriets 1431. Trækning i Altona udkom: No. 35. 15. 56. 59. 46.
Ribe Stifts Adresseaviser, 1843-11-20
Ribe Torvepriser d. 18 Novbr.: Rug pr. Td. 2 Rd. 24 s.; Byg 2 Rd.; Havre 1 Rd. 12 s.; Boghvede 1 Rd. 40 ls.; Boghvedegryn, pr. Skp. 24 s.; Byggryn 28 s.; Smør pr. Pd. 5 enh. ls.; Æg 6 enh. ls. Snesen.
Ribe Stifts Adresseaviser, 1843-11-20
Ribe. Førstkommende Fredag, den 24de Novbr., bliver i St. Cathrine Kirke Gudstieneste og Communion for Dom sognets Menighed. Hr. Capellan Krarup prædiker.
Ribe Stifts Adresseaviser, 1843-11-20
Bekjendtgjørelser. En Pige, der syer godt, og som naar forlanges kan deeltage i hvad der forefalder i et Huus, kan erholde Kondition. De Reflecterende ville paa Adressekontoiret aflægge billetter mkt. 1, med Skudsmaal eller andre Anbefalinger.
Ribe Stifts Adresseaviser, 1843-11-20
Min paa Hjørnet af Sønderports- og Hunde-Gaden i Snedkermester Herr Tingbergs Huus ny etablerede Colonial- og Gevurz=Handel, tillader jeg mig herved, idet jeg lover den reelleste og billigste Behandling, paa det Bedste at anbefale, og beder om god Søgning.
Ribe Stifts Adresseaviser, 1843-11-20
Ribe, d. 17de Nov. 1843. Rasmus N. Gregersen.
Ribe Stifts Adresseaviser, 1843-11-20
De, som ønske at faae mine Embedsjorder i Forpagtning paa 8 Aar, anmodes om, forinden den 1ste December d. A., at underrette mig derom. Juel.
Ribe Stifts Adresseaviser, 1843-11-20
Auction. Mandag den 27de November førstkommende, Formiddag Kl. 11 Slet, bliver, ved Nordbye Kroegaard paa Fanøe, afholdt offentlig Auction over et af Skipper Hans Jensen hersteds, i Søen fundet, og hertil indbragt Fad Linolie Brutto 947 Pd. Konditionerne bekjendtgjøres paa Auctionsstedet. Lysthavende indbydes. Fanøe Birk, den 17de November 1843. T. Smith.
Ribe Stifts Adresseaviser, 1843-11-20
Hos Bager Aagaard er d. 7. Novbr. glemt en Pibe, som Eieren kan erholde mod at betale denne
Ribe Stifts Adresseaviser, 1843-11-20
Bekjendtgjørelse.
Ribe Stifts Adresseaviser, 1843-11-22
Nibe Stifts-Avis og Avertissements-Tidende. Udgivet af Chr. sal. Hyphoff, redigeret af E. Hyphoff.
Ribe Stifts Adresseaviser, 1843-11-22
Onsdagen den 22 November No 138.